จังซีลอนเชื่อการเมืองไม่กระทบเที่ยวภูเก็ต
จังซีลอน ย้ำการเมืองในประเทศร้อนแรง&nbsp; ไม่กระทบนักท่องเที่ยวเข้าภูเก็ต ร ะบุมีสายการหลายสายบินตรง ลุยจัดอีเวนต์ทั้งปี 100 ครั้งเรียกลูกค้าไทย-เทศ
11 มี.ค. 2553

จังซีลอน ย้ำการเมืองในประเทศร้อนแรง  ไม่กระทบนักท่องเที่ยวเข้าภูเก็ต ร ะบุมีสายการหลายสายบินตรง ลุยจัดอีเวนต์ทั้งปี 100 ครั้งเรียกลูกค้าไทย-เทศ 
นายประวิช จรรยาสิทธิกุล ประธานเจ้าหน้าที่บริหาร บริษัท ภูเก็ตสแควร์ ผู้บริหารศูนย์การค้าจังซีลอน ป่าตอง ภูเก็ต กล่าวว่าปัญหาการเมืองในประเทศที่ร้อนแรงขึ้น อาจจะส่งผลกระทบกับนักท่องเที่ยวที่จะเดินทางมาเที่ยวในภาพรวมของประเทศลดลงไปประมาณ  10%  แต่มั่นใจว่าจะไม่ส่งผลกระทบกับนักท่องเที่ยวที่เดินทางมาเที่ยวจังหวัดภูเก็ตมากขึ้น  ซึ่งพิจารณาจากลูกค้าเดินทางมาเที่ยวที่ศูนย์ตั้งแต่ต้นปี เพิ่มขึ้น 15%  เฉลี่ยอยู่ที่ 4.5 หมื่น-5 หมื่นคนต่อวัน  ซึ่งกลุ่มเป้าหมายหลักยังเป็นนักท่องเที่ยวต่างชาติ 70% และกลุ่มลูกค้าคนไทย  30%   และเชื่อว่าจะเดินทางมาเที่ยวมามากขึ้น เนื่องจากตรงกับเทศกาลวันสงกรานต์ ที่เป็นประเพณีโด่งดังไปทั่วโลก  ประกอบกับจากภาวะโลกร้อน ที่ทำให้อากาศในทวีปยุโรป หนาวเย็นนานขึ้น  จึงคาดว่าจะมีนักท่องเที่ยวเดินทางมาเที่ยวในเอเชีย และโดยเฉพาะจังหวัด ภูเก็ตมากขึ้นอย่างแน่นอน    
สำหรับในปีนี้บริษัทจะเน้นจัดกิจกรรมทางการตลาดมากขึ้น 10% หรือในปีนี้จะมีประมาณ 100 งาน เพื่อดึงดูดลูกค้าให้มาเข้าศูนย์การค้า โดยใช้งบการตลาดทั้งปี 42 ล้านบาท อาทิการจัดงาน ภูเก็ต ไบค์ วีค  หรือมหกรรมรวมพลคนรักบิ๊กไบค์ จากทั่วโลกในเดือนเม.ย. ,งานฟุตบอลโลก 2010 , งานอินเตอร์เนชั่นแนล แทททู เป็นต้น    ปัจจุบันกลุ่มลูกค้าต่างชาติมาใช้จ่ายต่อหัว ต่อครั้ง อยู่ที่ 4,000-5,000 บาท ขณะที่ลูกค้าคนไทยใช้จ่ายอยูที่  2,000-3,500 บาท